stanford-oval/wikipedia huggingface dataset:
พิพิธภัณฑสถานแห่งชาติ พระนคร
ประวัติ

การจัดตั้งพิพิธภัณฑ์ในประเทศไทยนั้นเริ่มขึ้นในรัชสมัยพระบาทสมเด็จพระจอมเกล้าเจ้าอยู่หัวโดยทรงจัดตั้งพิพิธภัณฑ์ส่วนพระองค์ขึ้นเมื่อปี พ.ศ. 2402 ที่พระที่นั่งราชฤดี ซึ่งตั้งอยู่บริเวณด้านข้างของพระที่นั่งอมรินทรวินิจฉัย ต่อมา เมื่อพระองค์ทรงสร้างพระอภิเนาว์นิเวศน์ขึ้นภายในพระบรมมหาราชวัง จึงโปรดฯ ให้ย้ายโบราณวัตถุและของแปลก ๆ มาไว้ยังพระที่นั่งประพาสพิพิธภัณฑ์ในหมู่พระอภิเนาว์นิเวศน์ ซึ่งนับเป็นพิพิธภัณฑ์ส่วนพระองค์ หรือ “รอยัล มิวเซียม” (Royal Museum) มิได้เปิดให้ประชาชนทั่วไปเข้าชม
ต่อมา ในรัชสมัยพระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้จัดตั้งพิพิธภัณฑสถานสำหรับพระนครขึ้นที่หอคองคอเดีย (ศาลาสหทัยสมาคม ในปัจจุบัน) เรียกว่า "มิวเซียม" หรือ "พิพิธภัณฑสถานหอคองคอเดีย" โดยมีพิธีเปิดเมื่อวันที่ 19 กันยายน พ.ศ. 2417 ซึ่งนับเป็นวันกำเนิดของพิพิธภัณฑสถานแห่งชาติแห่งแรกของประเทศไทย พิพิธภัณฑสถานตั้งอยู่ภายในพระบรมมหาราชวังเป็นเวลา 13 ปี จนกระทั่ง กรมพระราชวังบวรวิไชยชาญเสด็จทิวงคต พร้อมกันนั้นพระบาทสมเด็จพระจุลจอมเกล้าเจ้าอยู่หัวโปรดฯ ให้ยกเลิกตำแหน่งกรมพระราชวังบวรสถานมงคล เป็นเหตุให้พระราชวังบวรสถานมงคล หรือ วังหน้า ว่างลง พระองค์จึงโปรดฯ ให้ย้ายพิพิธภัฑสถานมาจัดแสดงโดยใช้พื้นที่ของพระราชวังบวรฯ บางส่วน ได้แก่ พระที่นั่งศิวโมกขพิมาน พระที่นั่งพุทไธสวรรย์ และพระที่นั่งอิศราวินิจฉัย ตั้งแต่ปี พ.ศ. 2430 นอกจากนี้ พระองค์ยังโปรดฯ ให้มีการปรับปรุงพื้นที่เขตวังหน้าและให้ตัดพื้นที่บางส่วนไปใช้ในราชการทหารด้วย
ครั้งถึงรัชสมัยพระบาทสมเด็จพระมงกุฎเกล้าเจ้าอยู่หัวเจ้านายฝ่ายกรมพระราชวังบวรฯ เหลือน้อยพระองค์ พระองค์จึงทรงพระกรุณาโปรดเกล้าฯ ให้เจ้านายฝ่ายพระราชวังบวรฯ เข้าไปประทับในพระบรมมหาราชวัง และพระราชทานพระมหามณเฑียร ณ ขณะนั้นให้เป็นโรงทหาร จนถึงรัชสมัยพระบาทสมเด็จพระปกเกล้าเจ้าอยู่หัวพระองค์โปรดฯให้ย้ายโรงทหารไปอยู่ที่วังจันทรเกษม (บริเวณกระทรวงศึกษาธิการ ในปัจจุบัน) ส่วนพระราชมณเฑียรของพระราชวังบวรฯ ทั้งหมดจัดเป็นพิพิธภัณฑสถานสำหรับพระนครและหอสมุดพระวชิรญาณเพื่อจัดตั้งเป็น พิพิธภัณฑสถานสำหรับพระนคร เมื่อ พ.ศ. 2469  ต่อมาได้เปลี่ยนชื่อเป็น พิพิธภัณฑสถานแห่งชาติ พระนคร เมื่อ พ.ศ. 2477
ในปี พ.ศ. 2510 ได้สร้างอาคารเพิ่มขึ้นอีก 2 หลัง คือ "อาคารมหาสุรสิงหนาท" ปัจจุบัน จัดแสดงความเป็นมา ศิลปวัตถุ โบราณวัตถุในสมัยก่อนประวัติศาสตร์ และในยุคประวัติศาสตร์ตั้งแต่อาณาจักรทวารวดี ศรีวิชัย ลพบุรี ตลอดจนอิทธิพลอารยธรรมอินเดียสมัยก่อนพุทธศักราช 1800 และ "อาคารประพาสพิพิธภัณฑ์" ปัจจุบัน จัดแสดงศิลปวัตถุจากอาณาจักรล้านนา สุโขทัย อยุธยา และกรุงรัตนโกสินทร์ ตลอดจนจัดแสดงงานประณีตศิลป์ของกรุงรัตนโกสินทร์
วัตถุจัดแสดง

แนวทางการจัดแสดง ปัจจุบัน พิพิธภัณสถานแห่งชาติ พระนคร แบ่งการจัดแสดง ออกเป็น 3 หัวเรื่องใหญ่ ๆ คือ
ประวัติศาสตร์ชาติไทย จัดแสดงในพระที่นั่งศิวโมกขพิมาน
ประวัติศาสตร์ศิลปะและโบราณคดีในประเทศไทย จัดแสดงตามยุคสมัย คือ
สมัยก่อนประวัติศาสตร์ จัดแสดงในอาคารส่วนหลังของพระที่นั่งศิวโมกขพิมาน
สมัยประวัติศาสตร์ จัดแสดงในอาคารใหม่ 2 หลัง ที่สร้างขนาบสองข้างของหมู่วิมานเมื่อ พ.ศ. 2510 โดยแบ่งเป็น 2 ส่วน คือ สมัยก่อนพุทธศักราช 1800 ได้แก่ สมัยทวารวดี สมัยศรีวิชัย และ สมัยลพบุรี จัดแสดงในอาคารมหาสุรสิงหนาท และส่วนที่ 2 คือ สมัยหลังพุทธศักราช 1800 เป็นต้นมา จนถึงสมัยรัตนโกสินทร์ จัดแสดงในอาคารประพาสพิพิธภัณฑ์
ประณีตศิลป์ และ ชาติพันธุ์วิทยา จัดแสดงในหมู่พระวิมาน คือ พระที่นั่งวสันตพิมาน พระที่นั่งวายุสถานอมเรศ และ พระที่นั่งพรหมเมศธาดา ศิลปโบราณวัตถุที่จัดแสดง ได้แก่ เครื่องทอง เครื่องถม เครื่องมุก เครื่องดนตรี เครื่องไม้จำหลัก ผ้าโบราณ เครื่องถ้วย เครื่องสูง ราชยานคานหาม อาวุธโบราณ เครื่องใช้ในพิธีพระพุทธศาสนา และ อัฐบริขารของสงฆ์ และ เครื่องการละเล่นต่าง ๆ เช่น หัวโขน หุ่นกระบอก หุ่นเล็ก และหนังใหญ่ เป็นต้น นอกจากนี้ ยังมี ราชรถที่ใช้ในกระบวนแห่พระบรมศพ คือพระมหาพิชัยราชรถ พระเวชยันตราชรถ ราชรถน้อย และ เครื่องประกอบการพระราชพิธีต่าง ๆ ที่ใช้ในพระราชพิธีถวายพระเพลิงพระบรมศพ จัดแสดงใน อาคารโรงราชรถ
นอกจากศิลปะโบราณวัตถุแล้ว พิพิธภัณฑสถานแห่งชาติ พระนคร ยังมีโบราณสถาน คือ พระที่นั่ง และ พระตำหนักบางองค์ ที่เป็นตัวอย่างของ งานสถาปัตยกรรมไทยที่งดงาม เช่น พระที่นั่งพุทไธสวรรย์ ภายในพระที่นั่งประดิษฐานพระพุทธสิหิงค์ และมีจิตรกรรมฝาผนังที่งดงามยิ่ง พระที่นั่งอิศเรศราชานุสรณ์ ที่ประทับ ของพระบาทสมเด็จพระปิ่นเกล้าเจ้าอยู่หัว และพระตำหนักแดง ที่ประทับ ของสมเด็จพระศรีสุริเยนทราบรมราชินีในรัชกาลที่ 2 รวมไปถึง พระที่นั่งขนาดย่อม และศาลาทรงไทยในรูปแบบต่าง ๆ เช่น ศาลาสรง ศาลาสำราญมุขมาตย์ พระที่นั่งมังคลาภิเษก และ พระที่นั่งปาฏิหาริย์ทัศนัย ด้วยเหตุนี้จึงทำให้พิพิธภัณฑสถานแห่งชาติ พระนคร ยังคงมีเอกลักษณ์ทางสถาปัตยกรรมไทย ที่โดดเด่นที่สุดแห่งหนึ่งของเกาะรัตนโกสินทร์ในปัจจุบัน
พระที่นั่ง > พระที่นั่งศิวโมกขพิมาน

บทความหลัก: พระที่นั่งศิวโมกขพิมาน
เดิมเคยเป็นห้องสำหรับสมเด็จกรมพระราชวังบวรมหาสุรสิงหนาท  เสด็จออกขุนนางและบำเพ็ญพระราชกุศลต่าง ๆ  ปัจจุบันจัดแสดงเรื่องประวัติศาสตร์ชาติไทย
สมัยสุโขทัย  จัดแสดงเรื่องราวเกี่ยวกับการก่อตั้งอาณาจักร  สถาปัตยกรรม  การชลประทานการผลิตเครื่องสังคโลก ศิลาจารึกหลักที่ 1 สมัยสุโขทัย  (พุทธศตวรรษที่ 19)
สมัยกรุงศรีอยุธยา  จัดแสดงเรื่องราวเกี่ยวกับเศรษฐกิจการเมือง  การปกครองและเหตุการณ์ณ์สำคัญในประวัติศาสตร์ ตู้จัดแสดงเหตุการณ์สงครามเสียพระสุริโยทัย พ.ศ. 2091
สมัยรัตนโกสินทร์  จัดแสดงเรื่องราวเกี่ยวกับพระมหากษัตริย์ในราชวงศ์จักรี  เครื่องราชบรรณาการ  เทคโนโลยีในการพัฒนาประเทศ  และการเข้าร่วมสงครามโลก กองทัพทหารไทยอาสาเข้าไปร่วมรบในสงครามโลกครั้งที่หนึ่งในปี พ.ศ. 2461
พระที่นั่ง > พระที่นั่งพุทไธสวรรย์

บทความหลัก: พระที่นั่งพุทไธสวรรย์
พระที่นั่งพุทไธสวรรย์
พระที่นั่งพุทไธสวรรย์ในเดือนมิถุนายน พ.ศ. 2566
พระพุทธสิหิงค์ องค์จริงจากสมัยอาณาจักรสุโขทัย ประดิษฐานอยู่ภายในพระที่นั่ง
พระที่นั่งพุทไธสวรรค์  สร้างขึ้นในสมัยรัชกาลที่ 1  สำหรับประดิษฐานพระพุทธสิหิงค์ภายในมีภาพจิตรกรรมฝาผนังเรื่องพุทธประวัติและภาพเทพชุมนุม
พระพุทธสิหิงค์  ตามตำนานกล่าวว่า  เจ้าเมืองนครศรีธรรมราชได้มาจากลังกาแล้วนำขึ้นไปถวายพระเจ้ากรุงสุโขทัย  จากนั้นได้ถูกอัญเชิญไปประดิษฐานหลายเมือง  เช่น  กรุงศรีอยุธยา  กำแพงเพชร  เชียงราย  เชียงใหม่
พระพุทธสิหิงค์  ศิลปะสุโขทัย  สำริดกะไหล่ทอง  สูง  166  ซม.
ภาพเขียนพุทธประวัติ ตอนเทศนาโปรดพุทธมารดาบนสวรรค์ชั้นดาวดึงส์  จิตรกรรมฝาผนังในพระที่นั่งพุทไธสวรรย์
พระที่นั่ง > พระตำหนักแดง

บทความหลัก: ตำหนักแดง
เดิมนั้นตั้งอยู่บริเวณด้านหลังพระที่นั่งดุสิตมหาปราสาท  ในพระบรมมหาราชวัง  พระบาทสมเด็จพระพุทธยอดฟ้าจุฬาโลกมหาราช รัชกาลที่ 1 ได้โปรดฯให้สร้างขึ้นเพื่อใช้เป็นที่ประทับของสมเด็จพระเจ้าพี่นางเธอ เจ้าฟ้ากรมพระศรีสุดารักษ์ ซึ่งเป็นพระพี่นางพระองค์เล็ก และก็ได้สร้างพระตำหนักเขียวขึ้นเพื่อถวายเป็นที่ประทับของ สมเด็จพระเจ้าพี่นางเธอ เจ้าฟ้ากรมพระเทพสุดาวดี ซึ่งเป็นพระพี่นางพระองค์ใหญ่
เมื่อสมเด็จพระเจ้าพี่นางเธอ เจ้าฟ้ากรมพระศรีสุดารักษ์สิ้นพระชนม์ใน พ.ศ. 2342แล้วพระธิด คือเจ้าฟ้าหญิงบุญรอดได้ทรงครอบครองตำหนักแดงต่อมา จนกระทั่งทรงย้ายไปประทับกับพระบาทสมเด็จพระพุทธเลิศหล้านภาลัยผู้เป็นพระภัศดา(ในขณะที่ทรงดำรงพระอิสริยยศเป็นสมเด็จพระเจ้าลูกยาเธอ เจ้าฟ้ากรมหลวงอิศรสุนทร) ณ พระราชวังเดิม กรุงธนบุรี
และเมื่อสมเด็จฯเจ้าฟ้ากรมหลวงอิศรสุนทร เสด็จเถลิงถวัลยราชสมบัติเป็นพระบาทสมเด็จพระพุทธเลิศหล้านภาลัย รัชกาลที่ 2 ได้ทรงย้ายที่ประทับจากพระราชวังเดิม กรุงธนบุรีมาประทับในพระบรมมหาราชวังพร้อมกับสมเด็จพระศรีสุริเยนทราบรมราชินีในรัชกาลที่ 2 (เจ้าฟ้าหญิงบุญรอด) สมเด็จพระศรีสุริเยนทราบรมราชินีมีพระราชโอรสสามพระองค์ สิ้นพระชนม์หนึ่งพระองค์ เหลือ ๒ พระองค์คือ
๑.	สมเด็จเจ้าฟ้าชายมงกุฏ (ได้เสด็จเถลิงถวัลยราชสมบัติ เป็นพระบาทสมเด็จพระจอมเกล้าเจ้าอยู่หัว รัชกาลที่ 4)
๒.	สมเด็จเจ้าฟ้าชายจุฑามณี (ได้รับพระราชทานพระบวรราชาภิเษกเป็น พระบาทสมเด็จพระปิ่นเกล้าเจ้าอยู่หัว )
ครั้นถึงรัชกาลที่ 3 สมเด็จพระศรีสุริเยนทราบรมราชินี ในรัชกาลที่ 2 ได้เสด็จออกไปประทับอยู่พระราชวังเดิมกับพระบาทสมเด็จพระปิ่นเกล้าเจ้าอยู่หัว ด้วยเหตุที่ว่าในระยะเวลาช่วงนั้น ภายในพระบรมมหาราชวังมีการเปลี่ยนแปลงให้รื้อตำหนักเครื่องไม้ในพระราชวังหลวงสร้างเป็นตำหนักตึก รัชกาลที่ 3จึงได้พระราชทานตำหนักแดงของเดิมให้ไปปลูกถวาย ณ พระราชวังเดิม กรุงธนบุรี
เมื่อสมเด็จพระศรีสุริเยนทราบรมราชินี สวรรคตในรัชกาลพระบาทสมเด็จพระนั่งเกล้าเจ้าอยู่หัว เมื่อ พ.ศ. 2379พระบาทสมเด็จพระปิ่นเกล้าเจ้าอยู่หัวได้ทรงย้ายที่ประทับจากพระราชวังเดิม กรุงธนบุรีมาอยู่ภายในพระราชวังบวรสถานมงคล จึงโปรดเกล้าฯให้รื้อตำหนักแดงจากพระราชวังเดิมให้มาสร้างใหม่ที่ท้ายพระบวรราชวัง (บริเวณที่ตั้งของอาคารประพาสพิพิธภัณฑ์ในปัจจุบัน)
	เมื่อพระบาทสมเด็จพระปิ่นเกล้าเจ้าอยู่หัวสวรรคต พระตำหนักแดงไม่ได้รับการดูแลจึงชำรุดทรุดโทรมตามกาลเวลา จนกระทั่งถึงในรัชสมัยพระบาทสมเด็จพระปกเกล้าเจ้าอยู่หัวรัชกาลที่ 7ปี พ.ศ. 2470 
สมเด็จพระศรีสวรินทิราบรมราชเทวี พระพันวัสสาอัยยิกาเจ้า เสด็จประพาสพิพิธภัณฑสถานแห่งชาติ ได้ทอดพระเนตรเห็นพระตำหนักแดงชำรุดทรุดโทรม จึงได้พระราชทานพระราชทรัพย์ในการปฏิสังขรณ์จนแล้วเสร็จในปีพ.ศ. 2471โดยสมเด็จพระศรีสวรินทิราบรมราชเทวี พระพันวัสสาอัยยิกาเจ้าได้เสด็จมาบำเพ็ญพระกุศลฉลองพระตำหนักแดงด้วยพระองค์เอง
ต่อมาในปี 2506 ได้มีการปฏิสังขรณ์อีกครั้งหนึ่ง โดยได้ย้ายพระตำหนักแดง ซึ่งตั้งอยู่ทางทิศเหนือของหมู่พระวิมานมาปลูกที่หลังพระที่นั่งศิวโมกขพิมานดังที่เห็นในปัจจุบัน
การจัดแสดง
ภายในพระตำหนักแดงมีการจัดแสดงสิ่งของ เครื่องใช้ของชนชั้นสูง ส่วนใหญ่เป็นศิลปวัตถุที่เป็นเครื่องประดับบ้าน เช่น ตู้เท้าสิงห์ โต๊ะและเก้าอี้เท้าสิงห์ โถเบญจรงค์ หีบใส่ผ้าของชนชั้นสูง  และศิลปวัตถุของผู้ครอบครองตำหนัก ได้แก่ พระแท่นบรรทม และฉลองพระบาทของสมเด็จพระศรีสุริเยนทราบรมราชินีในรัชกาลที่ 2 โคมส่องเสด็จของพระบาทสมเด็จพระปิ่นเกล้าเจ้าอยู่หัว
พระที่นั่ง > หมู่พระวิมาน

บทความหลัก: พระราชมณเฑียร (พระราชวังบวรสถานมงคล)
หมู่พระวิมาน
พระที่นั่งทักษิณาภิมุข
พระที่นั่งปัจฉิมาภิมุข
พระที่นั่ง > หมู่พระวิมาน > พระที่นั่งอิศราวินิจฉัย

สมเด็จพระบวรราชเจ้ามหาศักดิพลเสพในสมัยรัชกาลที่ 3 โปรดเกล้า  ให้สร้างขึ้นเป็นท้องพระโรงใช้เป็นที่เสด็จออก  ปัจจุบันใช้เป็นห้องจัดแสดงนิทรรศการพิเศษหมุนเวียนตลอดปี
ห้องมุขกระสัน  ภายในห้องมหรรฆภัณฑ์ซึ่งเก็บรักษาและจัดแสดงเครื่องทองที่ได้จากการขุดค้นที่จังหวัดพระนครศรีอยุธยา  และเครื่องทองในสมัยรัตนโกสินทร์
พระพุทธรูปบุทอง  ศิลปะรัตนโกสินทร์  (พุทธศตวรรษที่  24)
พระที่นั่ง > หมู่พระวิมาน > พระที่นั่งภิมุขมณเฑียร

จัดแสดงเครื่องราชยาน  คานหาม  สัปคับ  เสลี่ยงกง  เสลี่ยงหิ้วและสีวิกา
พระที่นั่งราเชนทรยาน  สร้างในสมัยรัชกาลที่  1  ไม้จำหลักปิดทองประดับกระจก  กว้าง  103  ซม.  ยาว  191  ซม.  สูง  415  ซม.  ใช้สำหรับราชพิธี
พระที่นั่ง > หมู่พระวิมาน > พระที่นั่งทักษิณาภิมุข

เคยเป็นที่ประทับในสมัยสมเด็จพระบวรเจ้ามหาศักดิพลเสพย์  ปัจจุบันจัดแสดงเครื่องการละเล่น  หุ่น  หัวโขน  หนังใหญ่  เครื่องแต่งกาย  ละคร  เครื่องกีฬาไทย  หมากรุกงา  ปี้กระเบื้อง  ตัวหวย  กอ  ขอ
ตัวหนังใหญ่  ศิลปะรัตนโกสินทร์  ทำด้วยหนังวัว  สูง  160  กว้าง  141 ซม
พระที่นั่ง > หมู่พระวิมาน > พระที่นั่งวสันตพิมาน

ชั้นล่าง  จัดแสดงเครื่องถ้วยล้านนา  ลพบุรี  เบญจรงค์ลายน้ำทอง  เครื่องถ้วยญี่ปุ่น  และเครื่องถ้วยยุโรป
ชามเบญจรงค์  ศิลปะไทย – จีน  สมัยอยุธยาดินเผาเนื้อกระเบื้อง
ชั้นบน  จัดแสดงงาช้าง  งาช้างจำหลัก  และเครื่องใช้ที่ทำจากงาช้าง
งาช้างแกะสลักเป็นพระพุทธรูป  ศิลปะพม่า  (พุทธศตวรรษที่  25)  สูงพร้อมฐาน  8. ซม.
พระที่นั่ง > หมู่พระวิมาน > พระที่นั่งปัจฉิมาภิมุข

จัดแสดงของใช้ประดับมุก  เครื่องมุกส่วนใหญ่เป็นของสมเด็จ ฯ กรมพระนครสวรรค์พินิต  ประทานพิพิธภัณฑสถานแห่งชาติ
เตียบ  สมัยรัตนโกสินทร์  (พุทธศตวรรษที่  25)  หวายแลไม้ลงรักประดับมุข  ปากกว้าง  49.5  ซม.  สูงพร้อมฝา  62  ซม.
พระที่นั่ง > หมู่พระวิมาน > พระที่นั่งปฤษฎางคภิมุข

จัดแสดงหุ่นจำลองม้าและช้างทองเครื่องคชาธารอาวุธภัณฑ์สมัยโบราณและกลองศึก
21 มกราคม

วันที่ 21 มกราคม เป็นวันที่ 21 ของปี ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 344 วันในปีนั้น (345 วันในปีอธิกสุรทิน)
เหตุการณ์

พ.ศ. 2335 (ค.ศ. 1793) - การปฏิวัติฝรั่งเศส: หลังจากถูกตัดสินโดยสภาแห่งชาติฝรั่งเศสว่ามีความผิดข้อหากบฏ พระเจ้าหลุยส์ที่ 16 แห่งฝรั่งเศส ถูกประหารชีวิตด้วยกิโยติน ท่ามกลางฝูงชนที่โห่ร้องสนับสนุน
พ.ศ. 2497 (ค.ศ. 1954) - สหรัฐอเมริกาทำพิธีปล่อยเรือนอติลุส (Nautilus) เรือดำน้ำพลังนิวเคลียร์ลำแรกของโลก ลงน้ำที่แม่น้ำเทมส์ รัฐคอนเนตทิคัต
พ.ศ. 2519 (ค.ศ. 1976) - เครื่องบินคองคอร์ด เริ่มบินเพื่อการพาณิชย์เป็นครั้งแรกที่ลอนดอน ปารีส บาห์เรน และรีโอเดจาเนโร
พ.ศ. 2526 (ค.ศ. 1983) - ประเทศไทยให้สัตยาบันในอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าใกล้สูญพันธุ์หรือ CITES นับเป็นประเทศสมาชิกลำดับที่ 80
วันเกิด

พ.ศ. 1881 (ค.ศ. 1338) - พระเจ้าชาร์ลที่ 5 แห่งฝรั่งเศส (สวรรคต 16 กันยายน พ.ศ. 1923)
พ.ศ. 2372 (ค.ศ. 1829) - สมเด็จพระเจ้าออสการ์ที่ 2 แห่งสวีเดน (สวรรคต 8 ธันวาคม พ.ศ. 2450)
พ.ศ. 2395 (ค.ศ. 1982) - พระเจ้าลูกเธอ พระองค์เจ้ายิ่งเยาวลักษณ์ อรรคราชสุดา พระราชธิดาองค์ใหญ่ในรัชกาลที่ 4 (สิ้นพระชนม์ 2 กันยายน พ.ศ. 2429)
พ.ศ. 2447 (ค.ศ. 1905) - คริสเตียน ดิออร์ นักออกแบบแฟชั่นชาวฝรั่งเศส (ถึงแก่กรรม 24 ตุลาคม พ.ศ. 2500)
พ.ศ. 2453 (ค.ศ. 1911) - เอื้อ สุนทรสนาน นักดนตรีไทย (ถึงแก่กรรม 1 เมษายน พ.ศ. 2524)
พ.ศ. 2465 (ค.ศ. 1922) - พอล สโกฟีลด์ นักแสดงชาวอังกฤษ (ถึงแก่กรรม 19 มีนาคม พ.ศ. 2551)
พ.ศ. 2468 (ค.ศ. 1925) - แจ็ก เดนตัน นักแสดงและผู้กำกับภาพยนตร์ชาวอังกฤษ (ถึงแก่กรรม 18 พฤศจิกายน พ.ศ. 2529)
พ.ศ. 2484 (ค.ศ. 1941) - มั่น พัธโนทัย อดีตรองนายกรัฐมนตรีไทย
พ.ศ. 2485 (ค.ศ. 1942) - เอดวิน สตาร์ นักร้องชาวอเมริกัน (ถึงแก่กรรม 2 เมษายน พ.ศ. 2546)
พ.ศ. 2502 (ค.ศ. 1959) - อเล็กซ์ แม็กลีช นักฟุตบอลชาวสกอตแลนด์
พ.ศ. 2508 (ค.ศ. 1965) -
มะซะฮิโระ วะดะ อดีตนักฟุตบอลอาชีพชาวญี่ปุ่น
สินจัย เปล่งพานิช นักแสดงหญิงชาวไทย
พ.ศ. 2509 (ค.ศ. 1966) - ปวีณา ชารีฟสกุล นักแสดง นักร้องชาวไทย
พ.ศ. 2513 (ค.ศ. 1970) - เคน เหลียง นักแสดงชาวอเมริกัน
พ.ศ. 2518 (ค.ศ. 1975) - นิกกี บัตต์ อดีตนักฟุตบอลอาชีพชาวอังกฤษ
พ.ศ. 2519 (ค.ศ. 1976) - เอ็มมา บันตัน นักร้อง, นักแต่งเพลง, พิธีกร และ นักแสดงชาวอังกฤษ
พ.ศ. 2520 (ค.ศ. 1977) - ฟิล เนวิล นักฟุตบอลชาวอังกฤษ
พ.ศ. 2523 (ค.ศ. 1980) -
นานะ มิซุกิ นักพากย์ นักร้องชาวญี่ปุ่น
เบคเคนบาวร์ เสืออินทร์ อดีตนักฟุตบอลชาวไทย
พ.ศ. 2524 (ค.ศ. 1981) -
แอนดี้ ลี นักร้องเกาหลี วง ชินฮวา
อาเจียว นักแสดง นักร้องชาวฮ่องกง
พ.ศ. 2525 (ค.ศ. 1982) -
ไซมอน โรล์ฟส์ นักฟุตบอลชาวเยอรมนี
โทนี่ รากแก่น นักแสดงชายชาวไทย
พ.ศ. 2527 (ค.ศ. 1984) - เวส มอร์แกน นักฟุตบอลอาชีพในตำแหน่งกองหลัง
พ.ศ. 2528 (ค.ศ. 1985) - กฤษกร เกิดผล นักฟุตบอลชาวไทย
พ.ศ. 2532 (ค.ศ. 1989) - แฮนริค มะคีทาเรียน นักฟุตบอลชาวอาร์มีเนีย
พ.ศ. 2535 (ค.ศ. 1992) - ควาเม คารีคารี นักฟุตบอลชาวกานา
พ.ศ. 2536 (ค.ศ. 1993) - จิณณะ นวรัตน์ นายแบบ นักแสดงชาวไทย
พ.ศ. 2537 (ค.ศ. 1994) - กษิดิ์เดช เวทยาวงศ์ นักฟุตบอลชาวไทย
พ.ศ. 2538 (ค.ศ. 1995) - เหงียน กง เฝื่อง นักฟุตบอลอาชีพชาวเวียดนาม
พ.ศ. 2539 (ค.ศ. 1996) -
จอร์จ เลนเดอบอร์จ จูเนียร์ นักแสดงชาวอเมริกัน
มาร์โก อาเซนซิโอ นักฟุตบอลชาวสเปน
พ.ศ. 2541 (ค.ศ. 1998) - ณัฐวัฒน์ ชัยณรงค์โสภณ นักแสดงชายชาวไทย
พ.ศ. 2542 (ค.ศ. 1999) -
วฑูศิริ ภูวปัญญาสิริ อดีตสมาชิกวง BNK48
หวัง ฉู่หรัน นักแสดงหญิงชาวจีน
พ.ศ. 2547 (ค.ศ. 2004) - เจ้าหญิงอิงกริด อเล็กซันดราแห่งนอร์เวย์ พระธิดาในเจ้าชายโฮกุน มกุฎราชกุมารแห่งนอร์เวย์กับเจ้าหญิงเมทา-มาริ มกุฎราชกุมารีแห่งนอร์เวย์
วันถึงแก่กรรม

พ.ศ. 847 (ค.ศ. 304) - นักบุญอักแนส
พ.ศ. 1661 (ค.ศ. 1118) - สมเด็จพระสันตะปาปาปาสคาลที่ 2
พ.ศ. 2335 (ค.ศ. 1793) - พระเจ้าหลุยส์ที่ 16 แห่งฝรั่งเศส (พระราชสมภพ 23 สิงหาคม พ.ศ. 2297)
พ.ศ. 2466 (ค.ศ. 1924) - วลาดิมีร์ เลนิน นักปฏิวัติชาวรัสเซีย (เกิด 22 เมษายน พ.ศ. 2413)
พ.ศ. 2493 (ค.ศ. 1950) - จอร์จ ออร์เวลล์ นักเขียนชาวอังกฤษ (เกิด 25 มิถุนายน พ.ศ. 2446)
พ.ศ. 2556 (ค.ศ. 2013) - ชุมพล ศิลปอาชา อดีตรองนายกรัฐมนตรี (เกิด 6 มิถุนายน พ.ศ. 2483)
พ.ศ. 2560 (ค.ศ. 2017) - นนทิวรรธน์ จันทนะผะลิน ประติมากรชาวไทย ศิลปินแห่งชาติสาขาทัศนศิลป์ (วิจิตรศิลป์) (เกิด 16 ตุลาคม พ.ศ. 2489)
พ.ศ. 2561 (ค.ศ. 2018)
ชาติชาย เชี่ยวน้อย แชมป์โลกชาวไทย (เกิด 10 ตุลาคม พ.ศ. 2485)
สุพล เมนาคม / ต้อม ขายหัวเราะ นักเขียนการ์ตูนไทยสังกัดสำนักพิมพ์บรรลือสาส์น (เกิด 13 ตุลาคม พ.ศ. 2502)
พ.ศ. 2565 (ค.ศ. 2022) - วราลัคน์ สุภวัตรจริยากุล จักษุแพทย์ ภาควิชาจักษุวิทยา คณะแพทยศาสตร์ จุฬาลงกรณ์มหาวิทยาลัย (เกิด 24 มกราคม พ.ศ. 2531)
วันสำคัญและวันหยุดเทศกาล

คริสตจักรโรมันคาทอลิก - วันฉลองนักบุญอักแนส พรหมจารีและมรณสักขี
แหล่งข้อมูลอื่น

BBC: On This Day
Today in History: January 21 เก็บถาวร 2005-10-28 ที่ เวย์แบ็กแมชชีน
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
โจว โซ่วจือ

โจว โซ่วจือ (จีน: 周受资; เกิด 1 มกราคม ค.ศ. 1983) เป็นผู้บริหารธุรกิจชาวสิงคโปร์ ซึ่งดำรงตำแหน่งประธานเจ้าหน้าที่บริหาร (CEO) ของติ๊กต็อกแพลตฟอร์มวิดีโอออนไลน์ของไป่ต์แดนซ์บริษัทสัญชาติจีน ตั้งแต่ปี ค.ศ. 2021
ชีวิตในวัยเด็กและการศึกษา

โจว เกิดเมื่อวันที่ 1 มกราคม ค.ศ. 1983 ในประเทศสิงคโปร์ พ่อของเขาทำงานเกี่ยวกับการก่อสร้าง และแม่ทำงานด้านการทำบัญชี หลังจากจบการศึกษาจากสถาบันฮวาชอง โจวเข้ารับการเกณฑ์ทหารในกองทัพสิงคโปร์
หลังจากปลดประจำการจากการเกณฑ์ทหาร โจวเข้าเรียนที่มหาวิทยาลัยคอลเลจลอนดอนในประเทศอังกฤษ เขาสำเร็จการศึกษาในปี ค.ศ. 2006 โดยได้รับปริญญาตรีด้านเศรษฐศาสตร์ ในปี ค.ศ. 2010 เขาสำเร็จการศึกษาระดับปริญญาโทบริหารธุรกิจจากโรงเรียนธุรกิจฮาร์วาร์ด ระหว่างการศึกษา เขาได้ฝึกงานช่วงฤดูร้อนที่เฟซบุ๊กก่อนที่จะมีการเสนอขายหุ้น IPO ของบริษัท โจวได้เป็นผู้นำการลงทุนใน JD.com, อาลีบาบา และ เสียวหมี่ นอกจากนี้ เขายังเป็นผู้นำทีมผู้ลงทุนระยะแรกในไป๋ต์แดนซ์ ในปี ค.ศ. 2013
ในปี ค.ศ. 2015 โจวได้เข้าร่วมกับเสียวหมี่ในตำแหน่งประธานเจ้าหน้าที่ฝ่ายการเงิน และในปี ค.ศ. 2019 เขาได้ดำรงตำแหน่งประธานฝ่ายธุรกิจต่างประเทศของเสียวหมี่
อาชีพ

หลังสำเร็จการศึกษาจากมหาวิทยาลัยคอลเลจลอนดอนในปี ค.ศ. 2006 โจวทำงานเป็นนายธนาคารที่ Goldman Sachs ในลอนดอนเป็นเวลา 2 ปี ก่อนเข้าร่วมงานกับบริษัทดีเอสทีโกลบอลของยูริ มิลเนอร์ ที่บริษัทลงทุนรัสเซียดีเอสทีโกลบอล
แหล่งข้อมูลอื่น

โจว โซ่วจือ ที่ติ๊กต็อก
| --- | --- |
ฐานข้อมูลการควบคุมรายการหลักฐาน :  VIAF
ดาวเทียม

สถานีบนพื้นโลก
ดาวเทียม (อังกฤษ: satellite) คือ สิ่งประดิษฐ์ที่มนุษย์คิดค้นขึ้น เป็นสิ่งที่สามารถโคจรรอบโลกโดยอาศัยแรงดึงดูดของโลก ส่งผลให้สามารถโคจรรอบโลกได้ในลักษณะเดียวกันกับที่ดวงจันทร์โคจรรอบโลก และโลกโคจรรอบดวงอาทิตย์ วัตถุประสงค์ของสิ่งประดิษฐ์นี้เพื่อใช้ ทางการทหาร การสื่อสาร การรายงานสภาพอากาศ การวิจัยทางวิทยาศาสตร์เช่นการสำรวจทางธรณีวิทยาสังเกตการณ์สภาพของอวกาศ โลก ดวงอาทิตย์ ดวงจันทร์ และดาวอื่น ๆ รวมถึงการสังเกตวัตถุ และดวงดาว กาแล็กซี ต่าง ๆ
ประวัติ

ดาวเทียมได้ถูกส่งขึ้นไปโคจรรอบโลกครั้งแรกเมื่อปี พ.ศ. 2500 ดาวเทียมดังกล่าวมีชื่อว่า "สปุตนิก (Sputnik)" โดยรัสเซียเป็นผู้ส่งขึ้นไปโคจร สปุตนิกทำหน้าที่ตรวจสอบการแผ่รังสีของชั้นบรรยากาศชั้นไอโอโนสเฟีย ในปี พ.ศ. 2501 สหรัฐได้ส่งดาวเทียมขึ้นไปโคจรบ้างมีชื่อว่า "Explorer" ทำให้รัสเซียและสหรัฐเป็น 2 ประเทศผู้นำทางด้านการสำรวจทางอวกาศ และการแข่งขันกันระหว่างทั้งคู่ได้เริ่มขึ้นในเวลาต่อมา
ส่วนประกอบดาวเทียม

ดาวเทียมเป็นเครื่องมือทางอิเล็กทรอนิกส์ที่ซับซ้อน มีส่วนประกอบหลาย ๆ อย่างประกอบเข้าด้วยกันและสามารถทำงานได้โดยอัตโนมัติ สามารถโคจรรอบโลกด้วยความเร็วที่สูงพอที่จะหนีจากแรงดึงดูดของโลกได้ การสร้างดาวเทียมนั้นมีความพยายามออกแบบให้ชิ้นส่วนต่าง ๆ ทำงานได้อย่างประสิทธิภาพมากที่สุด และราคาไม่แพงมาก ดาวเทียมประกอบด้วยส่วนประกอบเป็นจำนวนมาก แต่ละส่วนจะมีระบบควบคุมการทำงานแยกย่อยกันไป และมีอุปกรณ์เพื่อควบคุมให้ระบบต่าง ๆ ทำงานร่วมกัน โดยองค์ประกอบส่วนใหญ่ของดาวเทียมประกอบด้วยส่วนต่าง ๆ ดังนี้
โครงสร้างดาวเทียม เป็นส่วนประกอบที่สำคัญมาก โครงจะมีน้ำหนักประมาณ 15 - 25% ของน้ำหนักรวม ดังนั้น จึงจำเป็นต้องเลือกวัสดุที่มีน้ำหนักเบา และต้องไม่เกิดการสั่นมากเกินที่กำหนด หากได้รับสัญญาณที่มีความถี่ หรือความสูงของคลื่นมาก ๆ (amptitude)
ระบบเครื่องยนต์ ซึ่งเรียกว่า "aerospike" อาศัยหลักการทำงานคล้ายกับเครื่องอัดอากาศ และปล่อยออกทางปลายท่อ ซึ่งระบบดังกล่าวจะทำงานได้ดีในสภาพสุญญากาศ ซึ่งต้องพิจารณาถึงน้ำหนักบรรทุกของดาวเทียมด้วย
ระบบพลังงาน ทำหน้าที่ผลิตพลังงาน และกักเก็บไว้เพื่อแจกจ่ายไปยังระบบไฟฟ้าของดาวเทียม โดยมีแผงรับพลังงานแสงอาทิตย์ (Solar Cell) ไว้รับพลังงานจากแสงอาทิตย์เพื่อเปลี่ยนเป็นพลังงานไฟฟ้า ให้ดาวเทียม แต่ในบางกรณีอาจใช้พลังงานนิวเคลียร์แทน
ระบบควบคุมและบังคับ ประกอบด้วย คอมพิวเตอร์ที่เก็บรวมรวมข้อมูล และประมวลผลคำสั่งต่าง ๆ ที่ได้รับจากส่วนควบคุมบนโลก โดยมีอุปกรณ์รับส่งสัญญาณ (Radar System) เพื่อใช้ในการติดต่อสื่อสาร
ระบบสื่อสารและนำทาง มีอุปกรณ์ตรวจจับความร้อน ซึ่งจะทำงาน โดยแผงวงจรควบคุมอัตโนมัติ
อุปกรณ์ควบคุมระดับความสูง เพื่อรักษาระดับความสูงให้สัมพันธ์กันระหว่างพื้นโลก และดวงอาทิตย์ หรือเพื่อรักษาระดับให้ดาวเทียมสามารถโคจรอยู่ได้
เครื่องมือบอกตำแหน่ง เพื่อกำหนดการเคลื่อนที่ นอกจากนี้ยังมีส่วนย่อย ๆ อีกบางส่วนที่จะทำงานหลังจาก ได้รับการกระตุ้นบางอย่าง เช่น ทำงานเมื่อได้รับสัญญาณ สะท้อนจากวัตถุบางชนิด หรือทำงานเมื่อได้รับลำแสงรังสี ฯลฯ
ชิ้นส่วนต่าง ๆ ของดาวเทียมได้ถูกทดสอบอย่างละเอียด ส่วนประกอบต่าง ๆ ถูกออกแบบสร้าง และทดสอบใช้งานอย่างอิสระ ส่วนต่าง ๆ ได้ถูกนำมาประกอบเข้าด้วยกัน และทดสอบอย่างละเอียดครั้งภายใต้สภาวะที่เสมือนอยู่ในอวกาศก่อนที่มัน จะถูกปล่อยขึ้นไปในวงโคจร ดาวเทียมจำนวนไม่น้อยที่ต้องนำมาปรับปรุงอีกเล็กน้อย ก่อนที่พวกมันจะสามารถทำงานได้ เพราะว่าหากปล่อยดาวเทียมขึ้นสู่วงโคจรแล้ว เราจะไม่สามารถปรับปรุงอะไรได้ และดาวเทียมต้องทำงานอีกเป็นระยะเวลานาน ดาวเทียมส่วนมากจะถูกนำขึ้นไปพร้อมกันกับจรวด ซึ่งตัวจรวดจะตกลงสู่มหาสมุทรหลังจากที่เชื้อเพลิงหมด
วงโคจรของดาวเทียม

วงโคจรดาวเทียม (Satellite Orbit) เมื่อแบ่งตามระยะความสูง (Altitude) จากพื้นโลกแบ่งเป็น 3 ระยะคือ
วงโคจรของดาวเทียม > วงโคจรต่ำของโลก (Low Earth Orbit "LEO")

คือระยะสูงจากพื้นโลกไม่เกิน 2,000 กม. ใช้ในการสังเกตการณ์ สำรวจสภาวะแวดล้อม, ถ่ายภาพ ไม่สามารถใช้งานครอบคลุมบริเวณใดบริเวณหนึ่งได้ตลอดเวลา เพราะมีความเร็วในการเคลื่อนที่สูง แต่จะสามารถบันทึกภาพคลุมพื้นที่ตามเส้นทางวงโคจรที่ผ่านไป ตามที่สถานีภาคพื้นดินจะกำหนดเส้นทางโคจรอยู่ในแนวขั้วโลก (Polar Orbit) ดาวเทียมวงโคจรระยะต่ำขนาดใหญ่บางดวงสามารถมองเห็นได้ด้วยตาเปล่าในเวลาค่ำ หรือก่อนสว่าง เพราะดาวเทียมจะสว่างเป็นจุดเล็ก ๆ เคลื่อนที่ผ่านในแนวนอนอย่างรวดเร็ว
วงโคจรของดาวเทียม > วงโคจรระยะปานกลาง (Medium Earth Orbit "MEO")

อยู่ที่ระยะความสูงตั้งแต่ 5000-15,000 กม. ขึ้นไป ส่วนใหญ่ใช้ในด้านอุตุนิยมวิทยา และสามารถใช้ในการติดต่อสื่อสารเฉพาะพื้นที่ได้ แต่หากจะติดต่อให้ครอบคลุมทั่วโลกจะต้องใช้ดาวเทียมหลายดวงในการส่งผ่าน...
วงโคจรของดาวเทียม > วงโคจรประจำที่ (Geosynchronous Earth Orbit "GEO")

เป็นดาวเทียมเพื่อการสื่อสารเป็นส่วนใหญ่ อยู่สูงจากพื้นโลก 35,786 กม. เส้นทางโคจรอยู่ในแนวเส้นศูนย์สูตร (Equatorial Orbit) ดาวเทียมจะหมุนรอบโลกด้วยความเร็วเชิงมุมเท่ากับโลกหมุนรอบตัวเองทำให้ดูเหมือนลอยนิ่งอยู่เหนือ จุดจุดหนึ่งบนโลกตลอดเวลา (เรียกทั่ว ๆ ไปว่า "ดาวเทียมค้างฟ้า")
ดาวเทียมจะอยู่กับที่เมื่อเทียบกับโลกมีวงโคจรอยู่ในระนาบเดียวกันกับเส้นศูนย์สูตร อยู่สูงจากพื้นโลกประมาณ 35,768 กม. วงโคจรพิเศษนี้เรียกว่า “วงโคจรค้างฟ้า” หรือ “วงโคจรคลาร์ก” (Clarke Belt) เพื่อเป็นเกียรติแก่นาย อาร์เทอร์ ซี. คลาร์ก ผู้นำเสนอแนวคิดเกี่ยวกับวงโคจรนี้ เมื่อ เดือนตุลาคม ค.ศ. 1945
วงโคจรคลาร์ก เป็นวงโคจรในระนาบเส้นศูนย์สูตร (EQUATOR) ที่มีความสูงเป็นระยะที่ทำให้ดาวเทียมที่เคลื่อนที่ด้วยความเร็วเชิงมุมเท่ากันกับการหมุนของโลก แล้วทำให้เกิดแรงเหวี่ยงหนีศูนย์กลางมีค่าพอดีกับค่าแรงดึงดูดของโลกพอดีเป็นผลให้ดาวเทียมดูเหมือนคงอยู่กับที่ ณ ระดับความสูงนี้ ดาวเทียมค้างฟ้าส่วนใหญ่ใช้ในการสื่อสารระหว่างประเทศและภายในประเทศ เช่น ดาวเทียมอนุกรม อินเทลแซต ฯลฯ
ประเภทของดาวเทียม

ดาวเทียมสื่อสาร เป็นดาวเทียมที่มีจุดประสงค์เพื่อการศึกษาและทางการโทรคมนาคม จะถูกส่งไปในช่วงของอวกาศเข้าสู่วงโคจรโดยมีความห่างจากพื้นโลกประมาณ 35.786. กิโลเมตร
ดาวเทียมสำรวจ เป็นการใช้ดาวเทียมสำรวจทรัพยากรและสภาพแวดล้อมของโลก เป็นการผสมผสานระหว่างเทคโนโลยีการถ่ายภาพ และโทรคมนาคม โดยการทำงานของดาวเทียมสำรวจทรัพยากรจะใช้หลักการ สำรวจข้อมูลจากระยะไกล
ดาวเทียมพยากรณ์อากาศ เป็นดาวเทียมวงโคจรต่ำทีมีวงโคจรแบบใกล้ขั้วโลก ที่ระยะสูงประมาณ 800 กิโลเมตร จึงไม่มีรายละเอียดสูงเท่าภาพถ่ายที่ได้จากดาวเทียมทำแผนที่
ดาวเทียมทางการทหาร คือดาวเทียมที่แต่ละประเทศมีไว้เพื่อสอดแนมศัตรูหรือข้าศึก
ดาวเทียมด้านวิทยาศาสตร์
ดาวเทียมทำแผนที่ เป็นดาวเทียมที่มีวงโคจรต่ำ (LEO) ที่ระดับความสูงไม่เกิน 800 กิโลเมตร เพื่อให้ได้ภาพที่มีรายละเอียดสูง
ดาวเทียมเพื่อการนำร่อง เป็นระบบบอกตำแหน่งพิกัดภูมิศาสตร์พื้นโลก ซึ่งประกอบด้วยเครือข่าวดาวเทียมจำนวน 32 ดวง
ดาวเทียมโทรคมนาคม
ดาวเทียมภารกิจพิเศษ